Tuiono TeanauTEANAU TUIONO (Green) (remote): Tēnā koe e te Māngai o te Whare. E mihi ana ki a tātou katoa e noho ana ki te Whare Pāremata otirā ki a tātou e noho tawhiti nei pēnei mai ki a au. E mihi ana ki a koutou Ngāti Maru. Maru hāhā hāhā te whenua hāhā te tangata. E mihi ana ki tō koutou nei manawanui tō koutou nei manawaroa i tēnei o ngā hiku o tēnei pire i te mea kua roa te wā e hīkoi ana koutou i tēnei o ngā tukanga ki roto i ngā rua tekau o ngā tau. Nō reira e mihi ana tēnei ki a koutou e noho ki raro o te maru o te maunga tītōhea ki tōna rāwhiti tae noa ki te pūtake o te awa o Waitara whakawhiti te manga o Hoehoe heke atu ki te awa o Whanganui hipa atu ki a Matemateaonga ki Whakaahurangi. Nō reira ko au anō tētahi mema o te Komiti Whiriwhiri Take Māori. Ko te raru kē mō ēnei wāhanga e kimi nei tātou i tēnei wā ki raro i ngā āhuatanga o te mate urutā. Tē taea e mātou te whai wā ki te haere ki tō rātou nei marae ki te whakarongo ki ngā kōrero ki te whakarongo ki ngā pūrākau ki te whakarongo ki ngā kaupapa kia rongo anō te taiao kia rongo anō te whenua kia tipi haere ngā wāhi e ngākau nui ana Ngāti Maru. Heoi anō mā runga i te whakawhiti ki runga i ngā hangarau mata hiko i tau anō te whakaaro i ngā moemoeā o Ngāti Maru i a mātou ngā mema o te Komiti Whiriwhiri Take Māori. I ara mai i ngā nawe tūroa o Ngāti Maru i te murunga i tapaina me te kounutanga hua mai i muri i tā Te Karauna raupatu i tētahi haurua o ō rātou whenua taketake i te tekau 1860. I kōrerohia e ētahi o ngā kaikōrero e pā ana ki tērā wāhanga otirā te wāhanga anō te pakanga whenua ki Taranaki i mōhio whānui tātou ngā konene e noho ana ki Parihaka me ōna pānga ki a Ngāti Maru i raupatuhia te Karauna i ō rātou nei whenua. I te korenga o tētahi huarahi whaihua kia mau tonu i a rātou he taitara takitini ka rongo tonu anō a Ngāti Maru i te kore haeretanga me te kurukurunga o ngā tūranga o te iwi o te rautau tekau mā iwa. Nā te hē o te whakahaere o Te Karauna i ngā rāhui i tāpuitia rā mō te iwi ka takahia te mana o Ngāti Maru me tana whakahaere i ōna whenua e toe ana. Nā ngā mahi o Te Karauna nā te korenga rānei o āna mahi ki a Ngāti Maru i muru ia te nuinga o ō rātou nei whenua tīpuna i peia ai hoki ki ō rātou uri ki whenua kē atu.Ahakoa kore rawa atu te utu paremata o te whakataunga Tiriti ki a Ngāti Maru e āta hāngai ana ki te taumata o te kino kua pā ki a rātou e pono ana taku tūmanako kia tū ko te whakataunga nei hei huarahi atu ki te whakatikatika te whakatikahanga o ēnei takahanga o te ture. I a mātou ngā Kākāriki e whakaaro ana ki ngā āhuatanga pēnei ana te āhua me mōhio mai tēnei Whare ehara i te Te Tiriti o Waitangi te kirimana mō te hokohoko noa ehara i Te Tiriti o Waitangi te kirimana mō te hokohoko taputapu te hokohoko whenua. He oranga anō nō Te Tiriti o Waitangi. He hononga he piringa i waenganui i Te Karauna me ngā hapū kia whakatinanahia ngā moemoeā o ngā mātua tīpuna. Tē taea atu te whakatau te whakamoe Te Tiriti o Waitangi i te mea kei a ia ōna oranga mai i te wā i tāmokotia e ngā tīpuna i Waitangi i te tau 1840 tae mai ki tēnei rangi tonu. Ko tōna aronga mēnā ka tiro tātou ki te wāhanga tuarua—tino rangatiratanga. He pūtake anō tērā ki a au ki a mātou te katoa e noho nei ki Aotearoa hei hāpai hei āwhina tātou i a tātou e whakatere ana i o tātou nei waka ki runga i te moana pukepuke i tēnei wā.Nō reira ki roto i tērā horopaki me mihi atu ki ngā uri o Ngāti Maru i a rātou takahi ki roto i ngā rua tekau toru tekau e aha rānei ngā tau kia kōkirihia tēnei kerēme nō rātou i te mea kua mōhio ki roto i te tukanga ka puta mai ngā pūrākau i puta mai ngā kōrero tuku iho ka tohatoha i ēnei taonga ā te kōrero mai i ngā kaumātua ki ngā reanga katoa. Ko te tūmanako kia kī ngā kete mātauranga mō te hunga rangatahi o te iwi kia whāngaihia anō ērā kōrero ki ngā tamariki mokopuna. Kei reira anō te oranga i te tīmatanga o tēnei momo kēreme whakatau Kēreme. Ko te Whakatau Kēreme he tikanga kia tau te mauri kia whai whakaaro te hunga katoa e noho ana ki te takiwā i waenganui i ngā hapori katoa. Nō reira ko tōku manako kia noho te katoa o ngā hapori e noho ana ki te takiwā; tangata whenua mai; tauiwi mai; manene mai; a mai; kia whakarongo ki te hītori tūturu nō Ngāti Maru.Hoki anō tērā whakataukī i mōhio tātou rongonui Ko te kai a te rangatira he kōrero". Nō reira nā runga i te kōrero ka whai tēnei me te rangatiratanga hei oranga mō Ngāti Maru otirā ki a tātou katoa i roto i a tātou e whakangungu ana ngā kōrero tuku iho a ngā mātua tipuna. Ngā korero ko ētahi e mamae ana te ngākau i te mea he kōrero e pā ana ki ngā pakanga te whawhati o ngā tūmanako i ahu mai i Te Tiriti o Waitangi. Heoi tēnei te āhua o te ara i tēnei wā me kōkiri anō tātou ki te tika me pono hei oranga mō tātou.Ki roto i tēnei whakatau kerēme ka tae atu i te toru tekau miriona te pūtea kia whakarite he pūtea anō mō te whakangungu te taha ahurea kia kite tātou tērā i roto i ērā atu o ngā whakatau kerēme. Kei roto hoki i tēnei whakataunga te hoki mai i ētahi o ngā kura pērā ki a Tarata a Matau me ētahi wāhanga o te urupā o Tarata me ērahi wāhanga tāpui taiao me ngā kura e toru.E ai ki te kōrero i a au e pānui ana i ngā pepa ko tētahi mea ka hokia mai ko te whare teihana pirihimana ki Whakaahurangi kāore ake mēnā kei te whakahoki tērā teihana pirihimana ka noho ngā pirihimana ki hea. Heoi kei te pukumahi ngā pirihimana kei waho i te Pāremata i tēnei wā tēnā pea. Kāore anō tēnei he raru kia tau ki a rātou.I a mātou te komiti whāiti e whiriwhiri ana ngā take i puta mai i tautoko katoa i ngā kōrero i kōrerotia e te tiamana i mua. Te nuinga i tautoko mai i tēnei kaupapa ko tētahi he whakaaro ano tō rātou. Heoi anō i kite tātou i tērā momo kōrero ki roto i ēnei tukanga whakatau kerēme.Ko ētahi hapū e aro anō rātou ki Te Tiriti o Waitangi. I hainatia Te Tiriti o Waitangi mō te hapū nō reira ka puta mai ēnei o ngā kōrero. Nō reira ko te whakatau kēreme Tiriti o Waitangi ehara i te mea i whakatau te ngākau ki ētahi atu. Nō reira me mihi atu ki tērā āhuatanga o tātou.E mihi ana ki ngā ringa wera i kōrerohia e te Arawhiti ki Ngāti Maru me ērā atu o ngā rōpū nā te aroha o ngā iwi whānui o taua wāhi ki te awa me te awa o Whanganui i te mea he wāhi anō mō Te Pou Tupua kia noho tahi me Ngāti Hāua i te mea tērā te āhua o ngā awa pērā i te awa tipua pēra ki a te awa o Whanganui. Maha ngā iwi e hono ana maha ngā wāhi e hono ana ki tērā o ngā awa heoi anō ko tōna tikanga nā Te Pou Tupua tērā wāhi i kōkirihia ēnei iwi ēnei rōpū katoa. Ngā hāpai tiaki o tērā waha mā rātou anō ngā whenua e rārangahia.Nō reira nōku noa iho he tautoko kia whai wāhi anō ki roto i ngā kaupapa tae noa ki tō tātou pānuitanga tuatoru o tēnei. Kei te tautoko mātou ngā Kākāriki ki tēnei o ngā pire. Tēnā koutou tēnā koe.[Greetings Mr Speaker. Greetings to all of us those in the House of Parliament and also to those calling in remotely like me. I greet you Ngāti Maru. Maru of extreme loss and breathlessness. I acknowledge your dogged persistence at this time of the final stages of the pire for it has been a long 20 years you have been pursuing these processes.Therefore I greet you who live in the shadow of the barren mountain on its eastern side stretching to the source of the Waitara River crossing the Hoehoe Stream descending to the Whanganui River and by way of the Matemateaonga Ranges back to Stratford.Therefore I am myself a member of the Māori Affairs Committee. The circumstances of the pandemic have made this difficult for us at this time. None of us were able to visit their marae to listen to what they had to say to listen to their stories to listen to the issues and to experience the environment and the land as well as visit some of the special places of Ngāti Maru.However the dreams of Ngāti Maru were also expressed and felt by us the Māori Affairs Committee in our online discussions. The longstanding complaints of Ngāti Maru arose from the plunder and thus the withdrawal as a result Crown confiscation of half of their original lands in the 1860s. Some of the other speakers spoke about this part as well as the Taranaki Wars and we all know of the refugees of Parihaka and its effects on Ngāti Maru when their land was confiscated.With the erosion of an effective way to retain multiple title Ngāti Maru continue to feel the effects of the continuing loss of tribal leadership that stemmed from the 19th century. Because of the Crown's failure to put aside reserves for the iwi the authority of Ngāti Maru was disregarded and its ability to manage its remaining lands was undermined. Due to the actions of the Crown or its inaction towards Ngāti Maru the majority of their ancestral land was confiscated leading to the displacement elsewhere of its descendants.Although the redress to Ngāti Maru in this Treaty settlement does not in any way match the harm that was done to them it is still my hope that the settlement will provide a way forward to right these breaches of the law. While we the Greens were discussing issues such as these the House needs to know that the Treaty of Waitangi was not an agreement for the sale of belongings nor of land. The Treaty of Waitangi is a living document. It binds tightly together the Crown and the hapū in order to embody the dreams of our ancestors.The Treaty of Waitangi cannot be silenced or put to bed because it has been a living document since its signing by the ancestors at Waitangi in 1840 right up to this very day. Its purpose if we look at article 2 is self-determination. This offers a direction to me to all of us living in Aotearoa New Zealand to support and help each other navigate the troubled waters in which we find ourselves at this time.Therefore in this context I would like to acknowledge the descendants of Ngāti Maru. You have been on this journey for 20 30 or more years because they knew that in the process stories and legends would be told and these stories were shared from the elders to all the other generations. The hope is that the baskets of knowledge of the younger generations will be filled so the future generations can also be nourished.That is also one of the benefits of beginning these types of claim claim settlements. A claim settlement allows all parts of the local community to calmly deliberate amongst themselves. Therefore it is my wish that all parts of the community; the people of the land; Europeans; other immigrants; and whoever else will be able to listen to the true history of Ngāti Maru.I turn now to that famous proverb that we all know "The sustenance of chiefs is words". Therefore upon these words and the word autonomy this will bring wellbeing to Ngāti Maru indeed to all of us as we defend the stories handed down from our ancestors. Some stories were painful to hear because they referred to the battles and the crushing of hopes which had stemmed from the Treaty of Waitangi. However this is an aspect of our journey at this time we must continue to push for truth and justice for the benefit of us all. In this claim settlement is the inclusion of $30 million. There is also another fund to protect cultural aspects as we have seen in other claim settlements. Included as well in this decision is the return of school properties such as Tarata and Matau with some parts of the Tarata burial ground and some parts of environmental reserves and three schools.According to what I read in the documents one thing that was being returned was the police station in Stratford but if that police station is returned where will the police go? Well they may be hard at work outside Parliament today perhaps. This has not yet become a problem for them.While we on the select committee were discussing the issues everyone supports what the previous chairperson has said. The majority support this issue but other people had other thoughts. However we have all seen that type of thinking in the claim settlement processes.Some hapū focus on the Treaty of Waitangi. The Treaty of Waitangi was signed by the hapū and therefore these issues come up. There these of Treaty of Waitangi settlements don't sit well with everyone. Therefore I must acknowledge that attitude of ours.I acknowledge the workers behind the scenes Te Arawhiti or the Office of Māori Crown Relations who were mentioned; Ngāti Maru; and some other groups for the support of the wider iwi of the river and of the Whanganui River as there is an opportunity for Te Pou Tupua—that is those that act and speak on behalf of the river—to collaborate with Ngāti Hāua because that is one of the characteristics of these types of supernatural rivers such as the Whanganui. Many iwi and many places connect to that river. However the idea is that Te Pou Tupua is a place where these people can come together. The supporters the guardians of that voice they themselves will weave together the land.Therefore I just need to say we support further participation in this issue right up to and including the third reading. We the Greens support this bill. Greetings to you all greetings to you.]"